Η επιλογή (ταινία)

Πλοκή

Ο Τράβις Σον (Μπέντζαμιν Ουόλκερ) είναι κτηνίατρος, που ζει στην πόλη του Γουίλμινγκτον, Βόρεια Καρολίνα και ο οποίος ερωτεύεται στην πρώτη του συνάντηση την Γκάμπι Χόλαντ (Τερέζα Πάλμερ) που μόλις μετακόμισε στο γειτονικό σπίτι. Η Γκάμπι είναι μια μαθήτρια ιατρικής η οποία είναι σε σχέση με έναν συνεργάτη γιατρό, τον Ράιαν ΜακΚάρθι (Τομ Γουέλινγκ). Με τον Ράιαν να βρίσκεται εκτός της πολιτείας επιβλέποντας τα εγκαίνια ενός νέου νοσοκομείου, η Γκάμπι και ο Τράβις περνούν περισσότερο χρόνο μαζί, ξεκινώντας μια σχέση.
Ο Ράιαν επιστρέφει και επιθυμεί να αποκαταστήσει τη σχέση του με την Γκάμπι. Χωρίς να είναι σίγουρη για τα αισθήματα της, η Γκάμπι λέει στον Τράβις ότι η σχέση τους δεν ήταν απαραιτήτως σοβαρή, οπότε απαντάει θετικά στην πρόταση γάμου του Ράιαν. Η Μόνικα (Αλεξάντρα Νταντάριο) χωρίζει τον Τράβις, με τον οποίο είχε σχέση, λέγοντας του ότι γνωρίζει για αυτόν και την Γκάμπι και ότι πρέπει να παλέψει για αυτήν, εφόσον αγαπούν ο ένας τον άλλον. Ο Τράβις πηγαίνει στο νοσοκομείο, μονάχα για να ανακαλύψει ότι η Γκάμπι είχε φύγει αφότου διέκοψε τον αρραβώνα της με τον Ράιαν. O τελευταίος δίνει μια γροθιά στον Τράβις, λόγω των γεγονότων. Τότε ο Τράβις παίρνει την απόφαση να πάει στο σπίτι που έχει καταφύγει η Γκάμπι, στο πατρικό της και να της κάνει πρόταση. Αφού την πείθει για την αγάπη του, δέχεται να τον παντρευτεί. Παντρεύονται και στο πλαίσιο των επόμενων χρόνων αποκτούν δύο παιδιά, δημιουργώντας μια χαρούμενη οικογένεια.
Ένα βράδυ, μετά από ένα δείπνο στο οποίο ο Τράβις δεν μπόρεσε να εμφανιστεί εξαίτιας ενός επείγοντος περιστατικού στην δουλειά, η Γκάμπι επιστρέφει στο σπίτι οδηγώντας αλλά εμπλέκεται σε ένα ατύχημα με κάποιο άλλο αυτοκίνητο. Παρά το γεγονός ότι επιζεί, πέφτει σε κόμα το οποίο μοιάζει με μόνιμη κατάσταση. Ο Τράβις, καταβεβλημένος από ενοχές, πρέπει να αποφασίσει αν θα σταματήσει τη λειτουργία του μηχανήματος που την κρατάει στη ζωή ή όχι.
Ύστερα από μία καταιγίδα που σχεδόν καταστρέφει το σπίτι, ο Τράβις βρίσκει το διακοσμητικό της αυλής της Γκάμπι. Ο Τράβις πάει στο "νησί του", ένα νησί στο οποίο πήγαινε με τον παππού του όταν ήταν μικρός, χτίζει ένα κιόσκι και κρεμάει το διακοσμητικό εκεί. Τα κοχύλια από τα οποία αποτελείται το διακοσμητικό αρχίζουν να κουδουνίζουν στον άνεμο και ο Τράβις τρέχει στο νοσοκομειό όπου η Γκάμπι έχει ξυπνήσει από το κόμα. Την οδηγεί σπίτι και η οικογένεια της την καλωσορίζει, όπως και το νεογέννητο μωρό της αδερφής του Τράβις. Για να επανορθώσουν για το χαμένο τους ραντεβού για δείπνο, οργανώνουν ένα στην μπροστινή αυλή και εκεί η Γκάμπι εξομολογείται στον Τράβις ότι άκουσε όσα της είπε όσο βρισκόταν σε κόμα. Η τελευταία σκηνή του Τράβις και της Γκάμπι είναι με τα παιδιά και τα σκυλιά τους να κάθονται στο κιόσκι που αποκαλείται το Σημείο της Γκάμπι, κοιτάζοντας την ακτή και τα αστέρια.

Παραγωγή

Στις 10 Μαΐου του 2014, η Lionsgate απέκτησε τα δικαιώματα από την Αμερική και το Ηνωμένο Βασίλειο να δημιουργήσει μια ταινία προσαρμογής του βιβλίου του Νίκολα Σπαρκς (2007). ΜπράΪν Σιπ έγραψε το σενάριο της ταίνιας, το οποίο ο Σπαρκς, η Τερέιζα Παρκ και ο Πίτερ Σαφράν. Στις 2 Σεπτεμβρίου, ανατέθηκε στον Ρος Κατς η σκηνοθεσία της ταινίας, την οποία συγχρηματοδότησε ο Σπαρκς καθώς και ανέλαβε την συμπαραγωγή με την Nicholas Sparks Productions, μαζί με την The Safran Company του Σαφράν. Στις 30 Σεπτεμβρίου, ο Μπέντζαμιν Ουόλκερ συμμετείχε σε οντισιόν για τον πρωταγωνιστικό ρόλο της ταινίας, τον Τράβις Σον. Την ίδια μέρα, η Τερέζα Πάλμερ έκανε οντισιόν για τον γυναικείο πρωταγωνιστικό ρόλο, Γκάμπι Χόλαντ. Στις 7 Οκτωβρίου, ο Τομ Γουίλκινσον προστέθηκε στο καστ για τον ρόλο του γιατρού Σεπ.

Γυρίσματα

Τα γυρίσματα ξεκίνησαν στις 13 Οκτωβρίου του 2014 στο Γουίλμινγκτον της Βόρειας Καρολίνας και διήρκεσαν. Για της πρώτες μέρες, η σκηνοθετική ομάδα διεξήγαγαν τα γυρίσματα στο Dockside Restaurant & Bar και Bridge Tender Marina μαζί με τους ηθοποιούς, κοντά στο Wrightsville Beach. Στις 20 Οκτωβρίου, τα γυρίσματα γίνονταν στο Hanover Seaside Club στο Wrightsville Beach. Η παραγωγή αργότερα μετακινήθηκε στην πόλη του Γουίλμινγκτον, όπου τα γυρίσματα συνεχίστηκαν σε ένα σπίτι.

Box office

Η Επιλογή συγκέντρωσε 18.7 εκατομμύρια δολλάρια στην Βόρεια Αμερική και 4.7 εκατομμύρια δολλάρια σε άλλες περιοχές στον κόσμο, με σύνολο 23.4 εκατομμύρια δολλάρια.

Κριτικές

Η ταινία είχε πολύ κακές κριτικές, καθώς στο Rotten Tomatos συγκέντρωσε μόνο ένα ποσοστό 11%. Αυτό το ποσοστό δικαιολογείται από το γεγονός ότι το κοινό θεώρησε πως ήταν μια ταινία μελοδραματική χωρίς καμία καινοτομία και διαφορά από άλλες δραματικά έργα. Η Ντέβαν Κόγκαν στο Entertainment Weekly κατέληξε στο συμπέρασμα πως ήταν μια ταινία αναμενόμενη και ανακυκλώσιμη.